钦定古今图书集成/明伦汇编/氏族典/第386卷 > 李重福
## 钦定古今图书集成/明伦汇编/氏族典/第386卷 > 李重福

按《唐书谯王重福传》：“重福，高宗时王唐昌郡，徙封平
思，长安末乃进王。神龙初，韦庶人谮与张易之兄弟
陷重润，贬濮州员外刺史，徙合、均二州，不领事。睿宗
立，徙集州。未行，洛阳男子张灵均说重福阴幸东都，
杀留守，拥兵西据陕，徇河南、河北。重福遣灵均与其
党郑愔计，愔亦密请重福为天子，制，称中元克复元”
年，重福自均州与灵均乘驿趋东都。侍御史李邕遇
之，先驰至右屯营，呼曰：“谯王得罪先帝，擅入都为乱，
公等勉立功，取富贵。”稍稍闭皇城诸门以拒。众溃，重
福走山谷，留守裴谈揔兵大索，投漕渠死，磔其尸。